钦定古今图书集成/历象汇编/岁功典/第023卷 > 元日含元殿下立仗丹凤楼门下宣赦相公称
## 钦定古今图书集成/历象汇编/岁功典/第023卷 > 元日含元殿下立仗丹凤楼门下宣赦相公称

贺二首　　　　　　　　　　·《杨巨源》

天垂台耀扫欃枪，寿献香山祝圣明。丹凤楼前歌《九
奏》，金鸡竿下鼓千声。衣冠南面薰风动，文字东方喜
气生。从此登封资庙略，两河连海一时清。

临轩启扇似云收，率土朝天剧水流。瑞色含春当正
殿，香烟捧日在高楼。三朝气早迎恩泽，万岁声长绕
冕旒。请问汉家功第一，麒麟阁上识酂侯。